
Nopea aloitus (5 askelta)

Laskurissa on omat laskentataulukot käyttötarkoituksen mukaan (värikoodattu)- Täytä ne taulukot mihin käyttötarkoitukseen laskennan teet. Käyttötarkoituksia, joille omat laskentataulukot on tehty, löytyy kolme:
· Elintarvike/kosmetiikka = E_K (värikoodi violetti)
· Eläinrehu = ER (värikoodi vihreä)
· Tekninen käyttö = TK (värikoodi sininen)
1. Saannot: syötä leikkauserät (vasat ja raavaat, kpl).
2. Menot: syötä käyttötarkoituksittain aiheutuvat kulut ja investoinnit (sekä arvioi käyttöikä). Valitse kohdistus (kaikki / putkiluut jne.)
3. Lisätyö: syötä aika-arvio lisätyöstä läpimenon ja pakkaamisen osalta sekä arvio tuntihinnasta
4. Tulot: syötä hinnat (eur/kg tai eur/kpl).
5. Maksuaika: tarkista, milloin investoinnit ovat katettu (perustuu kohteen katteeseen).

Laskurin jokainen taulukko on suojattu salasanalla 0000, jotta käyttäjä ei tahtomattaan poista tai muuta laskurin kaavoja ja rakennetta. Käyttäjä voi halutessaan avata suojauksen käyttämällä salasanaa 0000.
Välilehti Tarkista – Poista taulukon suojaus-Syötä salasana 0000.
Syöttölogiikka
Taulukossa käytetään yksinkertaista värikoodausta:
	Väri
	Mitä tarkoittaa

	Vihreä
	Syötettävä arvo (muokkaa näitä).

	Keltainen
	Laskettu arvo (suojattu salasanalla 0000).

	Harmaa
	Ohje / taustateksti.



Välilehdet ja niiden tarkoitus
Yhteenveto
Yhteenvetonäkymä, josta näet heti keskeiset luvut käyttötarkoituksittain:
ruhot yhteensä (kpl) ja kokonaistuotanto (kg)
liikevaihto yhteensä (EUR)
menot + poistot (EUR/laskentaerä)
lisätyö (EUR/laskentaerä)
nettotulos (EUR) ja keskimääräinen EUR/kg
Saannot
Syötä vain käsittelyerien eläinmäärät:
Käsittelyerä 1–10: Vasat (kpl) ja Raavaat (kpl).
Käsittelyerät voi syöttää esim. päiväkohtaisesti tai nylkykohtaisesti
Syötä ruhojen keskipainot vasalle ja raavaalle
Tarvittaessa voit päivittää tai poistaa kertoimia (%/vasa, %/raavas tai kpl/eläin). 
Merkitse prosentteja vain niille nimikkeille, mitä aiot hyödyntää ja nollaa muut arvot.
Esitäytetyt tiedot ovat suuntaa antavia prosenttiosuuksia koko ruhon keskipainosta (vasa 21 kg ja raavas 34 kg):
	Nimike
	%/vasa
	%/raavas

	Rustoluut (lantio, kylkiluu, rintalasta, lapaluu, ranka ja kaula)
	12,38 %
	9,90 %

	Putkiluut
	10,47 %
	8,37 %

	Potkanpäät
	1,42 %
	1,13 %

	Niskajänne
	0,21 %
	0,21 %

	Jännetupet
	0,95 %
	0,95 %

	Rasvat
	1,00 %
	1,50 %

	Kalvot
	0,86 %
	1,36 %

	Kaulankärki
	0,17 %
	0,14 %



Laskuri muodostaa automaattisesti nimikekohtaiset kokonaismäärät (kg/kpl) ja kokonaistuotannon (kg).
Kaikkien käyttötarkoitusten laskentataulukot käyttävät samaa saantotaulukkoa.
Lähteet:
Saannot eri sivuvirroille on punnittu syksyllä 2025.
Saantojen arvot ovat taulukossa ohjeelliset. Saantoihin vaikuttaa vuosi (teuraiden kunto) ja talteenottotapa. Tarkimmat omat saannot saa punnitsemalla vuosittain erän (5-10 teuraan keskiarvot) ja käyttämällä vuosittaista teuraiden painon keskiarvoa. 
Jokaisen osan suhteellisen osuuden saa laskettua seuraavalla kaavalla. Esim. Rustoluut 2,476 kg on prosentteina keskimääräisestä ruhon painosta: 2,476/20*100=12,38 %.

Menot (HOX! jokaisella käyttötarkoituksella oma laskentataulukko)
Syötä menoerät ja investoinnit:

Investointi = tulon tuottamiseksi vaadittava yli kolme vuotta kestävä hankinta esim. isot pakastimet tai tarvittavat uudet rakenteet.
Investoinnit voi nimetä kuvaavasti (10 investointikenttää käytettävissä). Syötä investointi_eur ja käyttöikä_v: investointi ja arvioitu käyttöikä vuosina (jäännösarvo oletuksena 0). 
Kustannus investoinneista muodostuu vuosittaisena tasapoistona käyttöiän perusteella (mahdollinen jäännösarvo huomioitu)
Käyttäjä arvioi sivuvirtojen käsittelyyn liittyvät investointitarpeet ja niiden hankintahinnat ( esim. uudet rakenteet, vakuumikoneet, pakastimet, vannesahat jne.)
Menoerä = sivuvirtojen talteenoton aiheuttamat vuosikustannukset tai kustannukset kyseisen laskentaerän osalta. 
Muut menoerät voi nimetä kuvaavasti (10 menoeräkenttää käytettävissä). Syötä kustannus_eur_laskentaerä: esim. laboratorionäytteet, pakkaukset ym. käyttäjän arvioimat menoerät.
Sähkön, veden ja jätekustannusten osalta arvioi vain muutoksen vaikutus. Syötä muutos ja yksikköhinta (€/kWh, €/m3 ja €/tonni) ja laskuri laskee kustannusten nousun tai laskun mikä sivuvirtojen käsittelystä aiheutuu.
Kohdistus: valitse mihin kuluerä kohdistuu (kaikki / putkiluut jne).
Laskuri laskee poistot (tasapoisto) ja muodostaa vuosikustannuksen (vuosikulu + poisto).
”Kaikki”-kohdistukselle valitut kulut jaetaan nimikkeille kg-osuuden mukaan ja niistä muodostetaan kustannus EUR/kg.
Lisätyöt (HOX! jokaisella käyttötarkoituksella oma laskentataulukko)

Arvioi lisätyön tuntihinta ja syötä se ”Lisätyön tuntihinta” kohtaan. 
Arvioi lisätyön määrä minuutteina per ruho sivuvirroittain (lisätyöaika läpimenoon sekä pakkaamiseen käytetty lisätyöaika). Arvioi parhaasi mukaan lisätyöaika ruhoittain tälle kyseiselle laskennalle.
Valinnaksi nousee ”Kyllä” tai ”Ei” riippuen siitä, sisältyykö kyseisen sivuvirran läpimeno ja pakkaaminen lihankäsittelytyöhön vai ei. Jos lisätyöminuutteja ei syötetä, nousee valinnaksi ”Kyllä” eli lisätyökustannusta ei muodostu. Jos minuutteja syötetään, nousee valinnaksi ”Ei” eli lisätyökustannus muodostuu merkittyjen minuuttien perusteella per ruho kerrottuna ruhomäärällä.


Tulot (HOX! jokaisella käyttötarkoituksella oma laskentataulukko)

Syötä hinnat nimikkeittäin:
eur_kg  TAI  eur_kpl (vain vihreät solut).
Laskuri hakee määrät Saannot-välilehdeltä ja laskee liikevaihdon, kustannukset ja katteen nimikkeittäin sekä yhteensä. Myös Kate% esitetään nimikkeittäin eli kate suhteutettuna liikevaihtoon.
Maksuaika (HOX! jokaisella käyttötarkoituksella oma laskentataulukko)

Investointien takaisinmaksuaika yksinkertaistettuna:
Oletus: ilman investointia tuotteiden myynti ei ole mahdollista.
Maksuaika (vuotta) = investointi (EUR) / kohteen kate (EUR/vuosi).
Jos kohde = kaikki, käytetään kaikkien tuotteiden katetta.
Sivu näyttää myös maksuaika-arvion kuukausina sekä karkean 'katettu pvm' -arvion.

Työskentelyjärjestys
1. Syötä leikkausmäärät
Saannot: täytä vasat/raavaat leikkauserittäin. Tarkista, että kokonaistuotanto (kg) näyttää järkevältä.
2. Syötä menot ja investoinnit
Menot: täytä vuosikulut ja investointien summat sekä käyttöiät. Tarkista kohdistus.

3. Syötä lisätyö

· Lisätyöt: syötä mahdollisen lisätyön tuntihinta sekä aika-arvio minuutteina per ruho.
4. Syötä myyntihinnat
Tulot: täytä eur/kg ja/tai eur/kpl. Liikevaihto ja kate päivittyvät automaattisesti.
5. Tarkista yhteenveto
Yhteenveto:  tarkista liikevaihto, menot+poistot, lisätyö ja nettotulos.
6. Tarkista maksuaika
Maksuaika: katso investointien maksuaika ja milloin investointi on arviolta katettu – informatiivinen välilehti.
Tarkistuslista (jos luvut näyttävät oudoilta)
Saannot: onko leikkauserien kpl oikein? Onko nimikkeellä kerroin (%/vasa tai %/raavas tai kpl/eläin)?
Tulot: onko hinnat syötetty (eur/kg tai eur/kpl)?
Menot: onko suurimmat kulut mukana (sähkö, vesi, jätteiden käsittely ym.)?
Menot: onko kohdistus oikein ”kaikki” tai suoraan nimikkeelle (yleiskulut yleensä 'kaikki')? Voit kirjoittaa kohdistukseen ”kaikki” jos olet epähuomiossa valinnut suoran kohdistuksen jollekin nimikkeelle. 
Lisätyö: onko lisätyölle syötetty tuntihinta ja aika-arviot. Tuntihinta 0,00 EUR jos et halua lisätyön nousevan kuluksi.
Maksuaika: onko investoinnilla oikea kohde? (kaikki / putkiluut jne.)
Huomioita ja rajauksia
Kustannusten jako tapahtuu kg-perusteella. Jos jokin tuote on puhtaasti kpl-muotoinen ilman kiloja, sen kustannus voi jäädä pieneksi tai nollaksi.
Maksuaika on karkea päätöksenteon mittari. Se ei huomioi korkoa, veroja tai kassavirran ajoitusta.
Käyttöiät ovat arvioita ja niitä kannattaa päivittää, kun parempi tieto on saatavilla.
Kaikki laskurin esitäytetyt arvot ovat suuntaa antavia laskurin laadintahetken vallitsevissa olosuhteissa, ja käyttäjän vastuulla on täyttää omaan laskentaansa mahdollisimman todelliset arvot.
Käyttäjä vastaa itse laskurin antamien tulosten tulkinnasta ja hyödyntämisestä päätöksenteossa.
